ໃນວັນທີ18 ພຶດສະພາ 2022 ຢູ່ທີ່ຫ້ອງປະຊຸມສະພາປະຊາຊົນແຂວງໄດ້ເປີດກອງປະຊຸມທາບທາມຮ່າງກົດໝາຍ 5 ສະບັບທີສະພາແຫ່ງຊາດສົ່ງໃຫ້ ໂດຍການໃຫ້ກຽດປະທານຂອງ ທ່ານ ບຸນໂຮມ ເທດທານີ ປະທານສະພາປະຊາຊົນແຂວງ, ມີຄະນະປະຈໍາສະພາປະຊາຊົນແຂວງ, ປະທານ-ຮອງປະທານຄະນະກໍາມະການ, ຫົວໜ້າ-ຮອງຫົວໜ້າພະແນກ, ກົມກອງອ້ອມ ຂ້າງແຂວງ, ສະພາການຄ້າແລະອຸດສາຫະກໍາປະຈໍາແຂວງ, ຄະນະເລຂາທິການ, ຫົວໜ້າ-ຮອງຫົວໜ້າຂະແໜງ ແລະພະນັກ ງານ ສະພາປະຊາຊົນແຂວງເຂົ້າຮ່ວມ.
ເພື່ອຮັບປະກັນໃຫ້ເນື້ອໃນຂອງຮ່າງກົດໝາຍ 5 ສະບັບທີ່ຈະນໍາເຂົ້າພິຈາລະນາຮັບຮອງເອົາໃນກອງປະຊຸມສະໄໝ ສາມັນ ເທື່ອທີ 3 ຂອງສະພາແຫ່ງຊາດ ຊຸດທີ IX ໃຫ້ມີເນື້ອໃນຄົບຖ້ວນ, ຮັດກຸມ ແລະ ສອດຄ່ອງກັບສະພາບການ ຂະຫຍາຍ ຕົວຂອງເສດຖະກິດ-ສັງຄົມ. ຮ່າງກົດໝາຍ 5 ສະບັບທີ່ນໍາມາທາບທາມໃນຄັ້ງນີ້ມີ: ຮ່າງກົດໝາຍວ່າດ້ວຍການປັບປຸງບາງ ມາດຕາຂອງກົດໝາຍວ່າດ້ວຍສານປະຊາຊົນ, ຮ່າງກົດໝາຍວ່າການປັບປຸງບາງມາດຕາ ຂອງກົດໝາຍວ່າດ້ວຍນໍ້າ ແລະ ຊັບພະຍາກອນນໍ້າ, ຮ່າງກົດໝາຍວ່າດ້ວຍການຄຸ້ມຄອງເງິນຕາຕ່າງປະເທດ (ສະບັບປັບປຸງ), ຮ່າງກົດໝາຍວ່າດ້ວຍການຄຸ້ມ ຄອງອາວຸດ ແລະ ວັດຖຸລະເບີດ, ຮ່າງກົດໝາຍວ່າດ້ວຍການສົ່ງເສີມຈຸນລະວິສາຫະກິດ, ວິສາຫະກິດຂະໜາດໜ້ອຍ ແລະກາງ (ສະບັບປັບປຸງ).ໃນໂອກາດດັ່ງກ່າວບັນດາຜູ້ແທນກອງປະຊຸມໄດ້ສຸມສະຕິປັນຍາຢ່າງສູງ ເພື່ອປະກອບຄໍາຄິດ, ຄໍາເຫັນແລກ ປ່ຽນເຮັດໃຫ້ຮ່າງກົດໝາຍ 5 ສະບັບດັ່ງກ່າວມີເນື້ອໃນຄົບຖ້ວນ ແລະ ແທດເໝາະກັບສະພາບກັບການຈັດຕັ້ງປະຕິ ບັດ ວຽກງານຕົວຈິງ.
ສະພາປະຊາຊົນແຂວງຊຽງຂວາງ
ຂ່າວໂດຍ: ນາງສຸກສະຫວັນ ອິນທະແສງ